HER BØR DU PUTTE PENGENE: Investtech ser potensialet i litt utradisjonelle investeringsobjekter. Vis mer byoutline PAWEL KOPCZYNSKI (REUTERS) / MICHAEL DALDER (REUTERS) / RODRIGO BUENDIA( Afp)

Kommentar

Tre eksotiske investeringsmuligheter

Investtech har sett på internettvaluta, metaller og matvarer.

Geir Linløkken Geir Linløkken er analyse- og forskningssjef hos Investtech.

Publisert: Oppdatert: 4. april 2014 12:17 Publisert: 4. april 2014 11:25

Småsparere flest er fornøyd med å kunne investere i aksjer, rentepapirer og bolig, gjerne tillagt ett og annet derivat eller børshandlet fond.



Vi har imidlertid denne uken sett på tre mer eksotiske investeringsmuligheter.

Selg Bitcoin

Etter et kjøpssignal i oktober i fjor, da internettvalutaen brøt over 800 kroner, eksploderte kursen på Bitcoin. Sammen med en kraftig økning i volumet opplevde Bitcoin da en tidobling av kursen på bare to måneder, noe som bidro til stor oppmerksomhet i media.

Etter en voldsom optimisme, og antakelig kjøp fra mange ukyndige investorer, har imidlertid interessen avtatt.



Etterspørselen etter Bitcoins har vært dalende i hele år og grafen viser nå en fallende trend.

En videre nedgang indikeres.

(saken fortsetter under bildet)



Vis mer byoutline Investtech

Kjøp Palladium

En gjennomgang av metallene som handles på de amerikanske råvarebørsene viser ett metall som skiller seg ut positivt: Palladium.



Dette edelmetallet, som er mye brukt i smykker og til industriformål, gikk sidelengs fra i fjor sommer til februar i år. Industrielle kjøpere og optimistiske investorer presset så prisen opp for å få tak i alt de ønsket. Dette utløste kjøpssignaler fra to rektangelformasjoner.

Økende volum forsterker signalene og en videre oppang for palladium indikeres.



Metallet har støtte ved 750 til 780 dollar per unse.

(saken fortsetter under bildet)

Vis mer byoutline Investtech

Kjøp kakao

Prisen på det viktigste råstoffet til sjokoladeproduksjon har svingt mellom cirka 2000 og 3800 dollar per tonn de siste seks årene.

Kakao ligger nå nær gulvet i en stigende trendkanal på mellomlang sikt og har gitt kjøpssignal fra en rektangelformasjon.



En videre oppgang indikeres. Det er støtte ved 2820 dollar og motstand ved 3030 dollar.



Et eventuelt brudd over 3030 dollar vil utløse et nytt kjøpssignal for råvaren.

Vis mer byoutline Investtech